La marvirineto

eta|dekstra|La marvirineto.|257x257ra
**La marvirineto** (ankaŭ **La virineto de maro** aŭ **La sireneto**, ) estas fabelo verkita de la dana aŭtoro Hans Christian Andersen pri juna sireno, filino de la reĝo de la maro, kiu deziras forlasi sian identecon kiel mara estaĵo por akiri homan korpon.

La fabelo estis unuafoje publikigita en 1837 ene de la kompilaĵo «Fabeloj rakontataj al infanoj. Tria volumo» (*Eventyr, fortalte for Børn. Tredie Hefte*) kaj ekde tiam ĝi estis adaptita al diversaj formatoj, kiel al animaciaj filmoj (la versio de Disney datiĝas je 1989, tiu de Toei je 1975) aŭ al muzikteatraĵo. Ĝi inspiris statuon en Kopenhago.

## Intrigo 
La marvirineto loĝas en subakva regno kun sia patro (la reĝo de maro), sia avino kaj siaj kvin fratinoj. Kiam sirenoj iĝas 15-jaraĝaj, ŝi rajtas supreniri al la surfaco, unufoje ĉiujare. Kiam alvenas la vico de la marvirineto, ŝi vidas ŝipon, sur kiu estas bela princo, kaj ŝi tuje enamiĝas al li. Subite, okazas ŝtormo, kiu detruas la ŝipon, kaj la marvirineto savas la princon el drono. Ŝi poste alportas lin al marbordo, kie li estas trovita de princino de najbara reĝlando. La princo neniam vidas la marvirineton, nek ekscias ke estis ŝi tiu, kiu savis lin.

Ŝi deziras iĝi homo, malgraŭ la problemoj, kiujn tio povas krei. Ŝi petas la plenumiĝon de sia deziro al mara sorĉistino, kiu donas al ŝi krurojn kontraŭ la voĉo kaj lango de la marvirineto. Tamen, ŝi ekscias, ke la princo edziĝos kun tiu virino, kiu trovis lin en la plaĝo. La fratinoj de la marvirineto donas al ŝi ponardon, por ke ŝi mortigu la princon dum li dormas, ĉar tiel ŝi povos reakiri sian sirenan aspekton. Ŝi ne kuraĝas fari tion, do ŝi saltas en la maron kaj iĝas ido de la aero.

## Analizo 
La legendo traktas sociajn problemojn kiel ekzemple:

* Adolesko.
* Malalta memestimo.
* Akcepto de la memo kaj nekapablo akcepti min kiel mi estas.
* La konstanta deziro havi tion, kion mi ne havas (sindromo «la gazono de najbaro estas pli verda»).
* Junulara ribelo.
* Malengaĝiĝo de la nesto kaj foriro al sendependa vivo.

Iuj asertas ke Andersen estis samseksema, kaj ke la legendo traktas malsaman specon de amo (kaj en ĉi tiu legendo kaj la legendo «La brava stansoldato»). Oni povas vidi en la vosto de la sireno, kiom ĝi kaŝas kaj malklarigas ŝian seksecon, kiu ĉiukaze ne malkaŝas kaj indikas, ke ŝi estas senseksa, kaj la princo kiel aliseksema. La eliro de la sireno el la akvo estas efektive komparata kun elŝrankiĝo (kvankam en la rakonto ne temas pri intensa amo al virinoj kaj estas eĉ ne unu sugesto de lesbaninoj), kaj ni vidas ke la sireno preferas morti ol «reiri en la ŝrankon».

## Adaptaĵoj 
«La marvirineto» estas usona animacia muzikala filmo de 1989, produktita de la animaciaj studioj de Walt Disney kaj publikigita de Walt Disney Pictures. En 2023 premieris real-viva adaptaĵo kun Halle Bailey kiel ĉefrolanto.

## En Esperanto
L. L. Zamenhof tradukis la fabelon en 1907 (eldonejo Hachette) kun la titolo *La virineto de maro*. En 1962, Ib Scheicher publikigis sian tradukon titolitan *La marvirineto* (eldonejo Koko).

## Vidu ankaŭ 
* La marvirineto (statuo)
* La marvirineto (1989)

## Eksteraj ligiloj 
* Fabeloj. Plena Kolekto – Unua Parto, enhavas la plenan tekston
* La Marvirineto de Hans Christian Anderson  

## Referencoj 
Kategorio:Fabeloj de Hans Christian Andersen
Kategorio:Mitaj hibridoj
Kategorio:Mitaj akvaj estaĵoj
Kategorio:Folkloraj estaĵoj
Kategorio:Marvirinoj
Kategorio:Eldonaĵoj de Eldonejo Koko